钦定古今图书集成/明伦汇编/宫闱典/第035卷 > 道武帝刘皇后
## 钦定古今图书集成/明伦汇编/宫闱典/第035卷 > 道武帝刘皇后

按《魏书后妃传》：“道武宣穆皇后刘氏，刘眷女也。登国
初，纳为夫人，生华阴公主，后生太宗。后专理内事，宠
待有加，以铸金人不成，故不得登后位。”魏故事，“后宫
产子将为储贰，其母皆赐死。太祖末年，后以旧法薨。
太宗即位，追尊谥号，配飨太庙。自此后宫人为帝母，
皆正位配飨焉。”